
ΝΟΜΟΣ ΥΠΆΡΙΘ. 2908 

Κύρωση του Πρωτοκόλλου, με βάση το άρθρο Κ.3 της Συν¬ 
θήκης για την Ευρωπαϊκή Ένωση, σχετικά με το πεδίο ε¬ 
φαρμογής της νομιμοποίησης εσόδων από παράνομες 
δραστηριότητες στη Σύμβαση σχετικά με τη χρήση της 
πληροφορικής στον τελωνειακό τομέα, καθώς και σχε¬ 
τικά με την προσθήκη του αριθμού καταχώρισης των 
μέσων μεταφοράς στη Σύμβαση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχειτην ισχύ, που ορίζειτο άρθρο 28 παρ. 
1 του Συντάγματος, το Πρωτόκολλο, που καταρτίστηκε με 
πράξη του Συμβουλίου της 12ης Μαρτίου 1999, με βάση 
το άρθρο Κ.3 της Συνθήκης για την Ευρωπαϊκή Ένωση, 
σχετικά με το πεδίο εφαρμογής της νομιμοποίησης εσό¬ 
δων από παράνομες δραστηριότητες στη Σύμβαση σχετι¬ 
κά με τη χρήση της πληροφορικής στον τελωνειακό το¬ 
μέα, καθώς και σχετικά με την προσθήκη του αριθμού κα¬ 
ταχώρισης των μέσων μεταφοράς στη Σύμβαση, του 
οποίου το κείμενο σε πρωτότυπο στην ελληνική γλώσσα 
έχει ως εξής: 

ΠΡΩΤΟΚΟΛΛΟ 

Με βάση το άρθρο Κ.3 της Συνθήκης για την Ευρωπαϊκή 
Ένωση, σχετικά με το πεδίο εφαρμογής της 
νομιμοποίησης εσόδων από παράνομες δραστηριότητες 
στη Σύμβαση σχετικά με τη χρήση της πληροφορικής 
στον τελωνειακό τομέα, καθώς και σχετικά με την 
προσθήκη του αριθμού καταχώρισης των μέσων 
μεταφοράς στη Σύμβαση 

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ του παρόντος 
Πρωτοκόλλου, Κράτη - Μέλη της Ευρωπαϊκής Ένωσης, 
ΑΝΑΦΕΡΟΜΕΝΑ στην πράξη του Συμβουλίου της Ευ¬ 
ρωπαϊκής Ένωσης της 12ης Μαρτίου 1999, 

ΕΧΟΝΤΑΣ ΥΠΟΨΗ τη Σύμβαση που καταρτίστηκε βάσει 
του άρθρου Κ.3 της Συνθήκης για την Ευρωπαϊκή Ένωση 
σχετικά με τη χρήση της πληροφορικής στον τελωνειακό 
τομέα (1) , εφεξής αποκαλοΦύμενη "Σύμβαση 11 , 


(1) ΕΕ0316της 27.11.1995 σ.34 


ΣΥΜΦΩΝΗΣΑΝ ΓΙΑ ΤΙΣ ΑΚΟΛΟΥΘΕΣ ΔΙΑΤΑΞΕΙΣ: 

Άρθρο 1 

Το άρθρο 1 παράγραφος 1 δεύτερη περίπτωση της 
Σύμβασης τροποποιείται ως εξής: 

" - τη μεταβίβαση, μετατροπή, απόκρυψη ή συγκάλυψη 
της περιουσίας ή των προσόδων που προέρχονται ή απο¬ 
κτώνται αμέσως ή εμμέσως ή χρησιμοποιούνται στη διε¬ 
θνή παράνομη διακίνηση ναρκωτικών ή στις παραβιάσεις: 

ί) κάθε νομοθετικής, κανονιστικής και διοικητικής διάτα¬ 
ξης Κράτους - Μέλους, για την εφαρμογή της οποίας εί¬ 
ναι εξ ολοκλήρου ή εν μέρει αρμόδια η τελωνειακή αρχή 
Κράτους - Μέλους και η οποία αφοράτη διασυνοριακή με¬ 
ταφορά εμπορευμάτων που υπόκεινταισε απαγορεύσεις, 
περιορισμούς ή ελέγχους, ιδίως βάσει των άρθρων 36 και 
223 της Συνθήκης για την ίδρυση της Ευρωπαϊκής Κοινό¬ 
τητας, καθώς και τους μη εναρμονισμένους ειδικούς φό¬ 
ρους κατανάλωσης, ή 

ϋ) του συνόλου των κοινοτικών διατάξεων και των συνα¬ 
φών κανόνων εφαρμογής οι οποίοι διέπουν την εισαγωγή, 
την εξαγωγή, τη διαμετακόμιση και την παραμονή εμπο¬ 
ρευμάτων κατά τις εμπορικές μεταφορές μεταξύ Κρατών 
-Μελών και τρίτωνχωρών, καθώς και μεταξύ Κρατών-Με- 
λών, εφόσον πρόκειται για εμπορεύματα που δεν υπόκει- 
νταιστο κοινοτικό καθεστώς, κατά την έννοια του άρθρου 
9 παράγραφος 2 της Συνθήκης για την ίδρυση της Ευρω¬ 
παϊκής Κοινότητας ή εμπορεύματα που υπόκεινται σε επι¬ 
πρόσθετους ελέγχους ή έρευνες προκειμένου να απο¬ 
κτήσουν τον κοινοτικό τους χαρακτήρα, ή 
ΙίΙ) του συνόλου των διατάξεων που έχουν θεσπισθεί σε 
κοινοτικό επίπεδο στα πλαίσια της κοινής γεωργικής πο¬ 
λιτικής, καθώς καιτωνειδικώνδιατάξεωνπου θεσπίζονται 
για τα εμπορεύματα τα οποία προκύπτουν από τη μετα¬ 
ποίηση γεωργικών προϊόντων, ή 
ίν) του συνόλου των διατάξεων που έχουν θεσπισθεί σε 
κοινοτικό επίπεδο σχετικά με τους εναρμονισμένους ειδι¬ 
κούς φόρους κατανάλωσης και το φόρο προστιθέμενης 
αξίας, επί των εισαγωγών, παράλληλα με τις εθνικές δια¬ 
τάξεις περί της εφαρμογής τους." 

Άρθρο 2 

Οι κατηγορίες δεδομένων που απαριθμούνται στο άρ¬ 
θρο 4 της Σύμβασης συμπληρώνονται με την ακόλουθη 
κατηγορία: 

"ϊχ) ο αριθμός καταχώρισης των μέσων μεταφοράς." 

Άρθρο 3 

1. Το παρόν Πρωτόκολλο υπόκειται στην αποδοχή των 
Κρατών - Μελών, σύμφωνα με τους οικείους συνταγματι¬ 
κούς τους κανόνες. 

2. Τα Κράτη - Μέλη κοινοποιούν στο θεματοφύλακατην 
πλήρωση των οικείων συνταγματικών κανόνων τους για 
την αποδοχή του παρόντος Πρωτοκόλλου. 

3. Το παρόν Πρωτόκολλο αρχίζει να ισχύει ενενήντα η¬ 
μέρες μετά την κοινοποίηση, που αναφέρεται στην παρά¬ 
γραφο 2, εκ μέρους του Κράτους - Μέλους, το οποίο είναι 
μέλος της Ευρωπαϊκής Ένωσης, της ημερομηνίας κατά 
την οποία το Συμβούλιο θα εκδώσει την πράξη για την κα- 
τάρτισητου παρόντος Πρωτοκόλλου και το οποίο διεκπε- 
ραιώνει τελευταίο τη διατύπωση αυτήν. Πάντως, τίθεται 
σε ισχύ το ενωρίτερο συγχρόνως με τη Σύμβαση. 

Άρθρο 4 

1. Στο παρόν Πρωτόκολλο δύναται να προσχωρήσει οι- 
οδήποτε Κράτος καθίσταται μέλος της Ευ ρωπάίκής Ένω¬ 
σης. 

2. Τα έγγραφα προσχώρησης κατατίθενται στο θεματο- 
φύλακα. 

3. Το κείμενο του παρόντος Πρωτοκόλλου στη γλώσσα 
του προσχωρούντος Κράτους, καταρτιζόμενο μερίμνη του 
Συμβουλίου της Ευρωπαϊκής Ένωσης, είναι αυθεντικό. 

4. Το παρόν Πρωτόκολλο τίθεται σε ισχύ έναντι προ¬ 
σχωρούντος Κράτους ενενήντα ημέρες μετά την ημερο¬ 
μηνία κατάθεσης του εγγράφου προσχώρησης ή κατά 
την ημερομηνία έναρξης ισχύος του παρόντος Πρωτο¬ 
κόλλου, εάν δεν έχει ήδη τεθεί σε ισχύ κατά τη λήξη της α¬ 
νωτέρω προθεσμίας των ενενήντα ημερών. 

Άρθρο 5 

Οιοδήποτε Κράτος καθίσταται Μέλος της Ευρωπαϊκής 
Ένωσης και προσχωρεί στη Σύμβαση σύμφωνα με το άρ¬ 
θρο 25 της Σύμβασης αυτής, αποδέχεται τις διατάξεις 
του παρόντος Πρωτοκόλλου. 

Άρθρο 6 

1. Τροποποιήσεις στον παρόν Πρωτόκολλο μπορεί να 
προτείνει οιοδήποτε Κράτος - Μέλος, εφόσον είναι υψη¬ 
λό Συμβαλλόμενο Μέρος. Οποιαδήποτε προτεινόμενη 
τροποποίηση αποστέλλεται στο Θεματοφύλακα, ο οποί¬ 
ος τη διαβιβάζει στο Συμβούλιο. 

2. Οι τροποποιήσεις θεσπίζονται από το Συμβούλιο, το 
οποίο συνιστά στα Κράτη - Μέλη να τις αποδεχθούν σύμ¬ 
φωνα με τους οικείους συνταγματικούς τους κανόνες. 

3. Οι τροποποιήσεις, που θεσπίζονται με αυτόντοντρό- 
πο, τίθενται σε ισχύ σύμφωνα με το άρθρο 3. 


Άρθρο 7 

1. Θεματοφύλακας του παρόντος Πρωτοκόλλου είναι ο 
Γενικός Γραμματέας του Συμβουλίου της Ευρωπαϊκής Έ¬ 
νωσης. 

2. Ο Θεματοφύλακας δημοσιεύει στην Επίσημη Εφημε¬ 
ρίδα των Ευρωπαϊκών Κοινοτήτων τις κοινοποιήσεις , 
πράξεις ή γνωστοποιήσεις που αφορούν το παρόν Πρω¬ 
τόκολλο. 

ΔΗΆΩΣΕΙΣ 

1. Το Βασίλειο της Ισπανίας δηλώνει την πρόθεσή του 
να συμπεριλάβει στοιχεία στο τελωνειακό σύστημα πλη¬ 
ροφοριών, αφού εξετάσει, σε κάθε περίπτωση τις αρχές 
της νομικής ασφάλειας και του τεκμηρίου της αθωότη¬ 
τας, ιδιαίτερα όταν τα προς υπαγωγή δεδομένα αφορούν 
φορολογικά θέματα. 

2. Η Δανία δηλώνει ότι, καθόσον την αφορά, το άρθρο 1 
εφαρμόζεται μόνο στα κύρια εγκλήματα δυνάμει των οποί¬ 
ων ή καθ’ οιαδήποτε στιγμή αποδοχή κλοπιμαίων είναι κο¬ 
λάσιμη, σύμφωνα με τη δανική νομοθεσία, συμπεριλαμβα¬ 
νομένου του τμήματος 191 ατού δανικού ποινικού κώδικα 
περί αποδοχής κλαπέντων ναρκωτικών σε συνδυασμό με 
λαθρεμπόριο ιδιαιτέρως σοβαρού χαρακτήρα. 

Άρθρο δεύτερο 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως και του Πρω¬ 
τοκόλλου από την πλήρωση των προϋποθέσεων του άρ¬ 
θρου 3 παρ. 3 αυτού. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 24 Απριλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 

Θεωρήθηκε καί τέθηκε η Μεγάλη Σφραγίδα του Κράτους 

Αθήνα, 27 Απριλίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




